Dissabte continuen els concerts del Factory Fest Lite amb l'actuació del grup ‘Yo Vivo Navegando’
22 d’abril 2021

![Imagen 1](/media/5thcuwhq/c-yo-vivo-navegando.jpg)![Imagen 2](/media/b23nzx54/c-yo-vivo-navegando-foto.jpg)

Factory Fest Lite continua el dissabte, 24 d'abril, amb el seu cinqué concert. En este cas, el grup ‘Yo Vivo Navegando’ serà l'encarregat d'omplir de música indie-rock els Jardins del Casino Gerència a les 18.30 hores. Este és un grup valencià, de Puçol, format en 2018 per quatre jóvens músics: Elías Zanón, Óscar Sanchis, Iván Flores i Raúl Barranquero. Els seus concerts estan protagonitzats per cançons d'una estructura senzilla, que presten especial interés a les harmonies i a les lletres, pròximes a la poesia. A més a més, els seus directes destaquen per la seua interacció amb el públic. 

  

El festival, organitzat pel departament de Joventut i Infància i que compta amb la col·laboració de l'associació cultural Klavija, té com a objectiu fomentar la tasca dels jóvens músics de la localitat, així com oferir una opció cultural en unes condicions de seguretat òptimes. 

  

D'altra banda, per a finalitzar el Factory Fest Lite 2021, Wildfau actuarà en el Mercat Municipal de Sagunt el diumenge, 2 de maig, a les 12.30 hores. Interpretarà el seu acabat d'estrenar treball Cimientos en una actuació íntima que aconseguirà emocionar a qualsevol públic. 

  

Així mateix, a causa de la situació sanitària ocasionada per la Covid-19, la majoria de les actuacions es realitzaran en espais oberts, i cadascuna d'elles tindrà una durada aproximada de 90 minuts. Actualment està programat fins a principis de maig, encara que s'allargarà fins a finals de juny amb altres concerts.

D'altra banda, per a assistir als concerts s'ha de realitzar una reserva prèvia en [www.notikumi.com](https://www.notikumi.com/) ​, així com també se seguiran totes les mesures de seguretat sanitàries oportunes (gel hidroalcohòlic, presa de temperatura, màscara obligatòria i seient fixe).

  

  

*   [](http://www.facebook.com/sharer.php?u=https://aytosagunto.es/va/actualitat/dissabte-continuen-els-concerts-del-factory-fest-lite-amb-l-actuacio-del-grup-yo-vivo-navegando/ "Facebook")
*   [](http://twitter.com/share?url=https://aytosagunto.es/va/actualitat/dissabte-continuen-els-concerts-del-factory-fest-lite-amb-l-actuacio-del-grup-yo-vivo-navegando/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dissabte-continuen-els-concerts-del-factory-fest-lite-amb-l-actuacio-del-grup-yo-vivo-navegando/ "Linked In")
*   [](mailto:?body=https://aytosagunto.es/va/actualitat/dissabte-continuen-els-concerts-del-factory-fest-lite-amb-l-actuacio-del-grup-yo-vivo-navegando/)